﻿ Mekaaniset ja elektrostaattiset suodattimet - Camfil
/ Mekaaniset ja elektrostaattiset suodattimet
Hiukkaset ja partikkelit kuormittavat mekaanisia lasikuitusuodattimia koko niiden käyttöiän ajan ja niiden erotusaste ja painehäviö tyypillisesti kasvavat käytön myötä. Lopulta kasvanut paine-ero alkaa pienentää ilmamäärää ja paine-ero on eräs indikaattori, mikä ilmoittaa koska suodatin on vaihdettava. Tämän vuoksi mekaanisten suodattimien paine-eroa seurataan dP-mittareiden ja valvontajärjestelmän avulla.
Elektrostaattisille, synteettisistä polarisoituneista muovikuiduista valmistetuille suodattimille taas painehäviön seuranta ei välttämättä ole paras indikaattori suodattimen vaihtoa ajatellen. Esimerkiksi dieselpakokaasu, erilaiset kemikaalit ja aerosolit sekä ilman suuri suhteellinen kosteus heikentävät usein jopa merkittävästi sähköstaattisesti varatun synteettisen suodattimen erotusastetta sekä pölynvarauskykyä. Tämän vuoksi synteettisen suodattimen painehäviö usein kasvaa huomattavasti hitaammin vastaavaan lasikuitusuodattimeen verrattuna.
Kun olet valitsemassa suodattimia yleisilmanvaihto- ja/tai muuhun järjestelmään, niin pidä mielessä yllämainitut eroavaisuudet suodatinmateriaaleissa, koska niillä on vaikutuksia sekä suodattimien suorituskykyyn (pysyvä tai heikentyvä erotusaste) että huoltotoiminnan organisointiin ja logistiikkaan (suodatinvaihtojen aikataulutus).
Lasikuitumateriaali - ohuet kuidut ja suuri kuitutiheys
Synteettinen, ladattu hienosuodatinmateriaali
Lasikuitumateriaali toimii mekaanisten suodatusmekanismien mukaisesti ja säilyttää erotuskykynsä koko suodattimen käyttöiän ajan.
Käyttäjille tämä merkitsee sitä, suodattimista maksettu kustannus on balanssissa luvatun suorituskyvyn kanssa seuraavaan suodatinvaihtoon saakka. Synteettiset muovikuidut ovat halkaisijaltaan paksumpia ja niitä on helpompi ja edullisempi valmistaa. Niihin ladataan sähköstaattinen varaus valmistusprosessin aikana. Suodattimen varaus pienenee tai jopa poistuu kokonaan hiukkaskuormituksen myötä ja tämä vaikuttaa heikentävästi suodattimen erotusasteeseen ja pölynvarauskykyyn. Koska ulkoilman hiukkasista (lukumäärästä) > 99,9 % on halkaisijaltaan pienempiä kuin 1 mikrometri (millimetrin tuhannesosa), niin useimmissa tapauksissa tämä hiukkaskokoalue on kriittinen erotusasteen heikentymisen vuoksi.
Ote EN779:2002 testausstandardista:
Ote ANSI/ASHRAE 52.2-1999 testausstandardista:
Nämä yllä olevat otteet osoittavat selkeästi, että ilmansuodatuksen asiantuntijat ovat huolissaan siitä, että laboratoriotestaus ei välttämättä korreloi todellisten ulkoilmaolosuhteiden kanssa. Tämän vuoksi uusimmassa eurooppalaisessa ilmansuodattimien testausstandardin EN779:2002 raporteissa tulee ilmoittaa kaksi eri erotusastetta - erotusaste uutena sekä erotusaste sen jälkeen, kun bipolaarinen staattinen varaus on poistettu testattavasta suodattimesta (tämä arvo siis ilmoittaa kyseisen suodattimen alimman mahdollisen erotusasteen myös todellisessa käyttötilanteessa).